**ความเดิมวัน Christmas ไม่ใช่ 25 ธันวาคม และเดิม Jingle bells ก็ไม่ใช่เพลงวัน Christmas**

ย้อนกลับไปประมาณ 2,000 ปีก่อน ณ คอกสัตว์ (บ้างก็ว่าในถ้ำ บ้างก็ว่า[ใต้ต้นอินทผาลัม](https://qr.ae/pNcU3i)) หนึ่งในเมือง Bethlehem ที่ห่างไกลออกจากเมือง Jerusalem ไปประมาณ 10 กิโลเมตร ได้มีเด็กน้อยมีนามว่า “Jesus” ได้ประสูติ ภายใต้การช่วยเหลือจากเด็กเลี้ยงแกะที่พึ่งต้อนฝูงแกะเสร็จ

ย้อนกลับไปไม่กี่ชั่วโมงก่อนหน้า แม่ (Mary) และพ่อ (Joseph) กำลังไล่เคาะตามบ้านอยู่ทั่วเมืองนั้น เพื่อเตรียมให้กำเนิดลูกน้อยนั้น แต่ทว่าห้องพักกลับไม่มีที่ว่าง และในประมาณ 300 ปีให้หลังสถานที่แห่งนี้ได้ถูกสร้างทับด้วย[โบสถ์](https://en.wikipedia.org/wiki/Church_of_the_Nativity) เพื่อระลึกถึงดินแดนศักดิ์สิทธิ์แห่งนี้

ตัดภาพมาปัจจุบัน วันที่ 25 ธันวาคม ของทุกปีที่ชาวคริสต์จะมีพิธีมิซซาทั่วโลก และศาสนาอื่นต่างเฉลิมฉลองเนื่องวันคล้ายวันประสูติของ Jesus ไปด้วยกันเพลง Jingle bells ได้ถูกเปิดในทุกห้าง (และเดาว่าคงจะทั่วโลก) เปิดทั้งเดือนและหลอนหูกันทีเดียว

โบสถ์คริสต์หรือห้างใหญ่ๆ ในเมืองได้ถูกประดับด้วยแสงสี และต้นสนที่โคตรอลังการ ส่งผลให้ผู้คนรู้สึกถึงความอบอุ่น และความน่ารัก เพิ่มพลังให้กับลมหนาวเบาๆ ของประเทศไทยให้เหมือนอยู่ต่างประเทศเข้าไปอีก (แต่ซีกโลกใต้เช่น [ออสเตรเลียกำลังฉลองคริสต์มาสท่ามกลางฤดูร้อน](https://medium.com/@do_suri/how-do-people-in-australia-celebrate-summer-christmas-6ab9eec5eef3) ที่กำลังร้อนชิบหาย)

เอ๊ะ ทำไมต้อง 25 ธันวาคม?

นั้นสิทำไมต้อง 25ธันวาคมกันนะ โดยในวันนี้เป็นวันระลึกถึงเป็นวันประสูติของ Jesus เมื่อ 2000 ปีก่อน แต่ถ้าลองนึกตามจากเรื่องด้านบนว่าถ้า Jesus เกิดวันนี้ละก็

อุณหภูมิเฉลี่ยในกลางคืนของ Jerusalem ช่วงเดือนธันวาคมอยู่ที่ประมาณ [8 องศา](https://weatherspark.com/m/98866/12/Average-Weather-in-December-in-Jerusalem-Israel) เด็กแรกเกิด เกิดในคอกสัตว์ภายใต้อุณหภูมิประมาณ 8 องศา Amazing!

ฤดูหนาวที่ไหนเขาต้อนแกะกัน

แต่ใน Bible ไม่เคยระบุวันเกิดของ Jesus

แล้ววันประสูติของ Jesus คือตอนไหนกันแน่?

ก็คงจะสักช่วงที่ไม่ใช่ฤดูหนาว

หากนำ Bible มาอ้างอิง จะพบว่าในช่วงที่ Jesus เกิดนั้น มีเหตุการณ์เกิดขึ้นหลักๆ  
2 เหตุการณ์คือ

ในแถบนั้น มีคนเลี้ยงแกะอยู่ในทุ่งนา เฝ้าฝูงแกะของเขาในเวลากลางคืน  
[Luke 2:8]

ครั้นพระเยซูได้ทรงบังเกิดที่บ้านเบธเลเฮมแคว้นยูเดียในรัชกาลของกษัตริย์เฮโรด ดูเถิด มีพวกนักปราชญ์จากทิศตะวันออกมายังกรุงเยรูซาเล็มถามว่า “กุมารที่บังเกิดมาเป็นกษัตริย์ของชนชาติยิวนั้นอยู่ที่ไหน เราได้เห็นดาวของท่านปรากฏขึ้นในทิศตะวันออก เราจึงมาหวังจะนมัสการท่าน” [Matthew 2:1-2]

อ้างอิงจากข้อที่ 1

โดยปกติแล้ว การเลี้ยงแกะ แกะจะอยู่ในทุ่งหญ้าตั้งแต่ฤดูใบไม้ผลิจนถึงต้นเดือนตุลาคมเมื่อเริ่มเข้าสู่ฤดูหนาวที่หนาวเย็นลง ฝูงแกะจะกลับจากทุ่งหญ้าเพื่อหลบภัยและให้ความอบอุ่น

และเนื่องจากเด็กเลี้ยงแกะยังคงเฝ้าฝูงแกะของตนในทุ่งนานั้นหมายความว่า Jesus ควรจะเกิดในช่วง ฤดูใบไม้ผลิจนถึงต้นเดือนตุลาคม

อ้างอิงจากข้อที่ 2

“เราได้เห็นดาว ([Star of Bethlehem](https://en.wikipedia.org/wiki/Star_of_Bethlehem)) ของท่านปรากฏขึ้นในทิศตะวันออก” นั้นหมายความว่า ที่ทิศตะวันออกมีปรากฏการณ์ ที่มีดาวสว่างขึ้นจนสามารถสังเกตได้ชัด และสามารถนำทางได้

โดยปรากฏการณ์นี้เป็นไปได้สูงว่าคือ [Great Conjunction](https://www.nasa.gov/feature/the-great-conjunction-of-jupiter-and-saturn) หรือ ดาวเสาร์เคียงพฤหัสบดี และในช่วงปีนั้นมี Great Conjunction เกิดขึ้นถึง 3 ครั้ง

ดังนั้นจากหลักฐานจากการเกิด Great Conjunction รวมกับการต้อนแกะในทุ่งนาก่อนฤดูหนาวเป็นไปได้สูงว่า Jesus อาจจะเกิดในช่วงเดือนกันยายนและตุลาคม หรือในวันที่ 30 กันยายน (และเป็นไปได้ว่าอาจเป็นช่วงพฤษภาคม หากนักปราชญ์มาตอนตีสาม และกษัตริย์เฮโรดยังไม่บรรทม)

เอ้าแล้ว วันที่ 25 ธันวาคมละ?

วันคริสต์มาส (25 ธันวาคม) พึ่งจะเป็นวันหยุดราชการของอเมริกาในปี ค.ศ. 1870 เกิดอะไรขึ้นก่อนหน้านั้น?

ในอดีตมีเทศกาลฉลองที่ไม่ใช่วันคริสต์มาสในช่วงฤดูหนาวหลายเทศกาล เช่น

ชาวนอร์สในสแกนดิเนเวีย ที่นับถือ Odin มีการฉลองเทศกาล [Yule](https://en.wikipedia.org/wiki/Yule) (ฉลองต้นไม้ใหญ่ โดยกลายเป็นต้นสนคริสต์มาสในปัจจุบัน) ในวันที่กลางวันสั้นที่สุดและกลางคืนนานที่สุดของปี หรือ “วันเหมายัน” โดยจะอยู่ในช่วงวันที่ 21 ธันวาคมของทุกปี เพื่อระลึกถึงพระอาทิตย์

ชาวโรมันในโรม ก่อนที่จะนับถือศาสนาคริสต์กัน ส่วนใหญ่จะนับถือศาสนาพื้นบ้าน หรือถูกเรียกว่าพวกนอกรีต (Paganism) มีการฉลองเทศกาลขอบคุณเทพเจ้าดาวเสาร์ เทพเจ้าแห่งการเกษตร [Saturnalia](https://en.wikipedia.org/wiki/Saturnalia) (บ้างก็ฉลองใน[วันเกิดพระอาทิตย์](https://www.thecolchesterarchaeologist.co.uk/?p=22534#:~:text=Today%20(25th%20December)%20is%20the,quadriga)%20drawn%20by%20four%20horses.))

ในวันที่ศาสนาคริสต์แผ่อิทธิพลมาถึงโรมัน (ต่อมาถูกพัฒนาเป็นโรมันคาทอลิก) จักรพรรดิที่ต้องการให้ศาสนาคริสต์เป็นศาสนาประจำชาติ และต้องการให้ชาวโรมันย้ายจากศาสนาพื้นบ้านมาเป็นศาสนาคริสต์ โดยต้องแข่งกับศาสนาพื้นบ้านเดิม

เริ่มจากจักรพรรดิคาลิกูลา พยายามลดจำนวนวัน Saturnalia จาก 6 วัน 6 คืนเหลือเพียง 5 วัน จักรพรรดิโดมิเทียนพยายามให้จัดในวันที่ 25 ธันวาคมแทน และสุดท้ายในจักรพรรดิคอนสแตนติน ได้ประกาศให้ศาสนาคริสต์เป็นศาสนาประจำชาติ และเพื่อต้องการให้ศาสนาดังเดิมอ่อนแอลง จึงเริ่มประกาศฉลองวันคริสต์มาส ในวันที่ 25 ธันวาคม ค.ศ. 336 (ทับที่วัน Saturnalia ไปเลย)

Jingle bells

โดยแต่งขึ้นโดย [James Lord Pierpont](https://en.wikipedia.org/wiki/James_Lord_Pierpont) ในปี 1850 โดยต้องการเขียนเพลงเพื่อระลึกถึงการแข่งขันรถเลื่อนประจำปีของ Medford รัฐ Massachusetts ในช่วงวันขอบคุณพระเจ้า (Thanksgiving)

สุดท้ายเพลงถึงปล่อยในปี 1857 มีชื่อเพลงว่า “One Horse Open Sleigh.” และในปี 1898 เพลงได้ถูกบันทึกอีกครั้งขึ้นโดย Will Lyle ในอัลบัมที่มีชื่อว่า “Sleigh Ride Party” (ปาร์ตี้แข่งรถเลื่อน) แต่ดันเป็นอัลบัม Christmas medley ซะงั้น

สรุป

Jesus ไม่ได้เกิด 25 ธันวาคม แต่อาจจะเกิดวันที่ 30 กันยายน โดยวิเคราะห์จากการเกิด Great Conjunction (และอาจจะเป็นช่วงพฤษภาคม หากนักปราชญ์มาถึงตอนตีสาม และกษัตริย์เฮโรดยังไม่บรรทมเสียก่อน)

และกลายเป็นวันที่ 25 ธันวาคม เพราะจักรพรรดิในช่วงนั้นต้องการให้ศาสนาคริสต์เป็นศาสนาประจำชาติ และต้องการให้อำนาจของจักรพรรดิแผ่ขยาย โดยการทำให้อำนาจของศาสนาพื้นบ้านหมดลง

เพลง Jingle bells แต่งขึ้นสำหรับงานแข่งรถเลื่อนในวันขอบคุณพระเจ้าในปี 1857 แต่สุดท้ายในปี 1898 เพลงได้ถูกจัดไว้ในอัลบัมแข่งรถเลื่อนแต่เป็นสำหรับวันคริสต์มาส

เทศกาลที่ทุกคนบนโลกรอคอย คริสต์มาสเป็นช่วงเวลาของปีที่มีงานปาร์ตี้และงานเฉลิมฉลองมากที่สุด คริสต์มาสกลายเป็นกลไกการขายในสหรัฐอเมริกาและแคนาดา (และแทบจะทั่วโลก) ยอดขายที่เกี่ยวข้องกับคริสต์มาสเป็นองค์ประกอบหลักของอัตรากำไรรายปี

นี่คงจะเป็นเหตุผลที่เราจะได้ยินเพลง Jingle bells จนหลอนหูในตั้งแต่ช่วงต้นเดือนพฤศจิกายนและต้นคริสต์มาสขนาดใหญ่ตามห้างต่างๆ เพราะนายทุนกำลังพยายามให้ประชาชน “มีอารมณ์” เพื่อเริ่มจับจ่ายในช่วงคริสต์มาส

โดยคริสต์มาสในปัจจุบัน แทบไม่เกี่ยวข้องอะไรกับวันเกิด Jesus แล้ว แทบไม่มีศาสนาเข้ามาเกี่ยวข้อง แต่ทุกอย่างเกิดขึ้นเพราะ “เป็นกลไลทางการตลาดและการแสวงหาผลประโยชน์ทางการค้าในช่วงเทศกาลวันหยุดมากกว่า”