**React Native คืออะไร ? เกิดขึ้นมาได้ยังไง**

ในสมัยแรกเริ่มเดิมทีบริษัท Facebook มีเครื่องมือในการพัฒนาโปรแกรมสำหรับเวปไซท์ตัวนึงครับที่ชื่อว่า React โดยเจ้า React เนี่ยะเข้ามาช่วยให้การพัฒนาเวปไซท์ของ Facebook ให้พัฒนาได้เร็วขึ้น สามารถทำให้โปรแกรมเมอร์ทำงานร่วมกันพร้อมกันหลายๆคนเพราะการทำงานของ React จะเน้นให้โปรแกรมเมอร์คิดโปรแกรมของตัวเองแบ่งเป็นส่วนๆ (Component) ทำให้ใครพัฒนาส่วนไหนก็ไม่ต้องเกี่ยวกัน ทำให้การพัฒนาเวปไซท์ของ Facebook เร็วมากๆ เร็วจนกระทั้งในหนึ่งวันสามารถ อัพเดทเวปไซท์ของตัวเองได้สองครั้งต่อวัน ตรงกับที่ Facebook ต้องการที่บอกว่า Facebook เองต้อง “Move Fast” เพื่อให้คิดสิ่งใหม่ๆ ได้เร็วตามความต้องการของผู้ใช้งาน

ทีนี้กลับมาสู่ทางด้านของ Mobile application กันบ้างในส่วนนี้ Facebook ยังใช้ ภาษาวิธีเดิมเพื่อเขียนโปรแกรมกันอยู่ซึ่งผลก็คือการเขียนต่างๆเป็นไปได้ช้าถ้ามีการแก้อะไรนิดอะไรหน่อยก็ต้องทำการ Complie กันใหม่ทั้งๆที่เรื่องที่แก้อาจจะเป็นการแก้เล็กๆอย่างเช่นการย้ายตัวหนังสือ จัดหน้า เป็นต้น

ด้วยความที่โปรแกรมเมอร์ทำงานที่เดียวกันแต่ผลลัพท์ด้านความเร็ว ความยุ่งยากในการพัฒนาต่างกัน ทำให้ Facebook เองต้องกลับมานั่งคิดว่าทำยังไงให้การพัฒนา Mobile application ทำได้เร็วและง่ายเทียบเท่าการพัฒนาเวปไซท์ ซึ่งตัวเลือกของ Facebook เองในขณะนั้นก็มีหลายตัว เช่น การใช้ Webview ซึ่งเป็นการนำเอาเวปไซท์มารันบนมือถือดื้อๆเลยซึ่งข้อดีของมันก็คือ ง่ายใช้โค้ดคล้ายๆเดิมได้ แต่ข้อเสียคือมันไม่ได้อารมณ์ของโปรแกรมมือถือเลย ด้วยความช้าในการใช้งาน (ลองนึกถึงการกดเปิดเวปในมือถือ)

ในที่นี้ Facebook เองก็ลองมาหลายตัวจนสุดท้ายเกิดปิ๊งไอเดียว่าทำไมเราไม่เอา React มาใช้พัฒนา Mobile Application ซะเลยล่ะ

ทีนี้ก็เกิดเป็นการพัฒนา React Native ขึ้นมาโดยหลักการของ React Native คือ โปรแกรมเมอร์สามารถที่จะใช้ภาษา Javascript เขียนโปรแกรมมือถือในลักษณะที่แยกส่วนกัน (Component) จากนั้นตัว React Native จะเป็นคนแปลงเป็น app บน iOS และ Android เอง เลิศใช่ไหมล่ะ นอกจากนี้ตัว React Native ยังมาพร้อมกับ Features อย่าง Hot load ที่โปรแกรมเมอร์สามารถเห็นหน้าที่ตัวเองแก้ได้เลยแบบ real time ไม่ต้องรอ complie ทั้งโปรเจค

ซึ่งแอพในปัจจุบันที่ Facebook ใช้เจ้าตัว React Native นี้อยู่ก็อย่างเช่น [Facebook Groups](https://itunes.apple.com/us/app/facebook-groups/id931735837)กับ[Facebook Ads Manager](https://itunes.apple.com/app/id964397083)นอกจากนี้ยังมีแอพดังๆอีกหลายตัวที่ใช้ React Native นี้อยู่ [React Native Showcase](http://facebook.github.io/react-native/showcase.html)