ตลาดหลักทรัพย์ ปิดวันนี้ที่ระดับ 1,662.72 จุด ลดลง 33.73 จุด (-1.99%) มูลค่าการซื้อขาย 126,557.78 ล้านบาท

การซื้อขายหุ้นวันนี้ ดัชนีหุ้นไทยร่วงลงแรงคล้ายกับตลาดภูมิภาค โดยดัชนีทำระดับสูงสุด 1,690.50 จุด และลงไปลึกถึงระดับต่ำสุดที่ 1,656.62 จุด

ส่วนหลักทรัพย์เปลี่ยนแปลงวันนี้ เพิ่มขึ้น 354 หลักทรัพย์ ลดลง 1,897 หลักทรัพย์ และไม่เปลี่ยนแปลง 178 หลัก ทรัพย์

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ปรับตัวลงค่อนข้างแรงสอดคล้องกับตลาดหุ้นอื่นในภูมิภาคเอเชีย หลังจากรัสเซียเปิดฉากโจมตียูเครนด้วยการยิงขีปนาวุธถล่มหลายเมือง และวางกำลังทหารบริเวณชายแดนยูเครนในวันนี้ โดยประธานาธิบดีวลาดิเมียร์ ปูติน ผู้นำรัสเซียอนุมัติให้เริ่มปฏิบัติการทางทหารพิเศษในภาคตะวันออกของยูเครน ถือว่าเข้าสู่ภาวะสงคราม จึงเป็นแรงกดดันให้มีการเทขายสินทรัพย์เสี่ยงทั่วโลก

แนวโน้มการลงทุนวันพรุ่งนี้ น.ส.ธีรดา คาดว่า หากสถานการณ์ระหว่างรัสเซียและยูเครนยังคงเดินหน้าต่อไปด้วยปฏิบัติการทางการทหาร ตลาดฯ ก็คงจะปรับตัวลงต่อ ให้แนวรับ 1,640-1,650 จุด และแนวต้าน 1,670-1,680 จุด แนะนักลงทุนติดตามสถานการณ์ดังกล่าวอย่างใกล้ชิด

ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์

KBANK มูลค่าการซื้อขาย 8,226.78 ล้านบาท ปิดที่ 163.00 บาท ลดลง 5.50 บาท

PTTEP มูลค่าการซื้อขาย 3,968.52 ล้านบาท ปิดที่ 132.50 บาท เพิ่มขึ้น 4.50 บาท

BBL มูลค่าการซื้อขาย 3,689.66 ล้านบาท ปิดที่ 139.50 บาท ลดลง 3.50 บาท

CPALL มูลค่าการซื้อขาย 3,265.52 ล้านบาท ปิดที่ 65.75 บาท ลดลง 1.75 บาท

BDMS มูลค่าการซื้อขาย 3,100.69 ล้านบาท ปิดที่ 23.80 บาท เพิ่มขึ้น 0.60 บาท