[**ข่าวหุ้น-การเงิน**](https://www.ryt9.com/stock) Thursday February 24, 2022 09:38 —[สำนักข่าวอินโฟเควสท์ (IQ)](https://www.ryt9.com/s/iq05)

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้ามีโอกาส ผันผวนสูงและอ่อนตัวลงในทิศทางเดียวกับตลาดหุ้นอื่นๆในภูมิภาค โดยยังคงได้รับแรงกดดันจากสถานการณ์ความตึงเครียดระหว่างยูเครน และ รัสเซีย หลังจากที่ล่าสุดยูเครนได้มีการประกาศภาวะฉุกเฉิน ส่งผลให้นักลงทุนเน้นไปลงทุนในสินทรัพย์ปลอดภัยมากกว่า

ADVERTISEMENT

นอกจากนี้ยังต้องติดตามความผันผวนของหุ้นในกลุ่มที่ประกาศเข้าไปลงทุนในธุรกิจเหมืองขุดคริปโท โดยเฉพาะ JTS ที่มีขนาดใหญ่วานนี้ราคาปรับตัวลงติดฟลอร์ และมีผลต่อดัชนีให้ปรับลดลงถึง 5 จุด

พร้อมให้แนวรับแรกที่ 1,685-1,686 จุด แนวรับถัดมาคือ 1,680 จุด และ 1,670-1,673 จุด ขณะที่แนวต้านคือ 1,700-1,705 จุด

ประเด็นพิจารณาการลงทุน

ADVERTISEMENT

* ตลาดหุ้นนิวยอร์ก (23 ก.พ.) ดัชนีเฉลี่ยอุตสาหกรรมดาวโจนส์ปิดที่ 33,131.76 จุด ลดลง 464.85 จุด หรือ -1.38%, ดัชนี S&P500 ปิดที่ 4,225.50 จุด ลดลง 79.26 จุด หรือ -1.84% และดัชนี Nasdaq ปิดที่ 13,037.49 จุด ลดลง 344.03 จุด หรือ -2.57%
* ตลาดหุ้นเอเชียเปิดตลาดวันนี้ ตลาดหุ้นญี่ปุ่นเปิด ลดลง 168.26 จุด หรือ -0.64%, ตลาดหุ้นจีน ลดลง 14.78 จุด หรือ -0.42% ส่วนตลาดหุ้นฮ่องกง ลดลง 392.25 จุด หรือ -1.66%
* ตลาดหุ้นไทยปิดล่าสุด (23 ก.พ.) ที่ระดับ 1,696.45 จุด เพิ่มขึ้น 5.33 จุด, +0.32%
* นักลงทุนต่างชาติซื้อสุทธิ 1,811.41 ล้านบาท เมื่อวันที่ 23 ก.พ.65
* ราคาน้ำมันดิบ WTI ส่งมอบเดือนมี.ค. ในตลาดไนเม็กซ์ปิดทำการล่าสุด (23 ก.พ.) เพิ่มขึ้น 19 เซนต์ หรือ 0.2% ปิดที่ 92.10 ดอลลาร์/บาร์เรล
* ค่าการกลั่นอ้างอิงตลาดสิงคโปร์ปิดล่าสุด (23 ก.พ.) อยู่ที่ 6.77 ดอลลาร์/บาร์เรล
* เงินบาทเปิด 32.34 อ่อนค่า-กังวลสถานการณ์ยูเครน คาดกรอบ 32.20-32.40
* "รัฐบาล" มั่นใจเศรษฐกิจฟื้นหลังโควิด "สุพัฒนพงษ์" คาดปี 2565 เศรษฐกิจประเทศโตตามเป้า "อาคม" ชี้เศรษฐกิจไทยมีสัญญาณการฟื้นตัวที่ดี ส่งสัญญาณยืนดอกเบี้ย "กรุงไทย" แนะใช้เมกะเทรนด์โลกฟื้นเศรษฐกิจไทย
* ธุรกิจไทยจับตาวิกฤติรัสเซีย-ยูเครน "ซีพี" ชี้ปัจจัยเสี่ยงเศรษฐกิจโลก สภาธุรกิจไทย-รัสเซีย ห่วงขัดแย้งนานกระทบท่องเที่ยว สรท.เตรียมตั้งวอร์รูมประเมินสถานการณ์ส่งออก หวั่นท่าเรือมีปัญหา ชี้ลากยาวกระทบคู่ค้าในยุโรป "ทูตพาณิชย์" เกาะติด คว่ำบาตร ห่วงประเด็นห้ามใช้เงินรูเบิล
* สปสช.เปิดตัวเลข งบประมาณจ่ายค่ารักษาโควิด 2 ปีกว่า 1.34 แสนล้าน รอเบิกเพิ่มของปีนี้ 1.6 หมื่นล้าน เปิดสถิติ 88% จ่ายค่าดูแลคนติดเชื้อไม่มีอาการ-อาการน้อย แต่นอนโรงพยาบาลเอกชน ด้านศบค.คงมาตรการไม่ปรับระดับพื้นที่สี ทุกประเทศเข้าไทย ไม่กักตัว พักรอผลตรวจ 1 วัน RT-PCR 1 ครั้ง นายกฯกำชับทุกหน่วยงานเคร่งครัด ควบคุมสถานการณ์
* "รัฐ-เอกชน" ผนึกกำลังจัดงาน MIRA และ Subcon Thai land EEC ดันประเทศไทยเป็นศูนย์กลางอุตสาหกรรมดิจิทัลและศูนย์กลางเมืองอัจฉริยะในอาเซียน มั่นใจภายในงานจับคู่ธุรกิจ 400 คู่ คาดว่าทำให้เกิดรายได้ 1,200 ล้านบาท
* "คลัง" จุดพลุรัฐวิสาหกิจเบิกจ่ายลงทุนเต็มสูบ เดือน ม.ค.65 ยอดพุ่ง 3.5 หมื่นล้านบาท คิดเป็น 97% ของแผนเบิกจ่ายสะสมชมเปาะโครงการใหญ่ฉลุย "สายสีส้ม-ทางคู่-มอเตอร์เวย์" คึกคัก
* ผู้ผลิตเอทานอลค้านรัฐปรับสูตรผสมเอทานอลในน้ำมันเบนซิน แก๊สโซฮอล์ทุกชนิดเหลือแค่ E10 ชี้ไม่เห็นประโยชน์ หวั่นกระทบทั้งกระบวนการโดยเฉพาะเกษตรกร พร้อมจับตา กบง.ถกอีกครั้งในสัปดาห์หน้า

\*หุ้นเด่นวันนี้

* KBANK (เคทีบีเอสที) เป้าเชิงกลยุทธ์ 174 บาท นักลงทุนต่างชาติทยอยกลับเข้าซื้อหุ้นไทย ประเมิน KBANK เป็นเป้าหมายสำคัญรับเงินไหลเข้า คาดกลุ่ม ธ. พาณิชย์ขนาดใหญ่ไปต่อ ตั้งเป้าสินเชื่อโต 6-8% ส่วนการตั้งสำรองนับตั้งแต่ปี 65 เริ่มลดลงเข้าสู่ภาวะปกติ และเริ่มปล่อยสินเชื่อรถ EV เป็นรายแรก KTBST ประเมินกำไรสุทธิปี 2565-2566 ที่ 4 หมื่น ลบ. และ 4.2 หมื่น ลบ. +6.5%YoY, +4.6%YoY ตามลำดับ
* TKS (ฟินันเซีย ไซรัส) "ซื้อ" เป้าหมาย 21 บาท คาดกำไรไตรมาส 4/64 +52% Q-Q, +51% Y-Y เติบโตโดดเด่นตาม SYNEX ที่เป็น High Season จากการเปิดตัว iPhone13 หนุนกำไรปี 2564 คาด +58 Y-Y แนวโน้มไตรมาส 1/65 ยังดีต่อเนื่องจากแรงหนนุของมาตรการช้อปดีมีคืน เราคาดกำไรปี 2565 +25% Y-Y และยังเป็นหุ้น Tech ที่เทรด PER ต่ำเพียง 14.4 เท่า และมี Upside หากเกิดการเลือกตั้งทั่วไปในปีนี้
* PSL (กรุงศรี) "ซื้อ" เป้า 20.5 บาท ได้ Sentiment บวกดัชนีค่าระวางเรือบวกแรงล่าสุด BDI พุ่งทะลุระดับ 2,000 ขึ้นสู่ระดับ 2,244 หรือ 96 จุด (+4.47%) จากวันก่อนหน้า และคาดว่าดัชนีค่าระวางเรือจะยังฟื้นตัวต่อเนื่องโดยเฉพาะหลังช่วงการแข่งกีฬาโอลิมปิกฤดูหนาวหรือตั้งแต่เดือนมี.ค.เป็นต้นไป