**ต่างชาติซื้อหุ้นไทยกว่า 1 หมื่นลบ.ในเดือนม.ค. สวนทางภูมิภาคเจอแรงเทขายหนัก**

[**ข่าวหุ้น-การเงิน**](https://www.ryt9.com/stock) Monday February 7, 2022 18:15 —[สำนักข่าวอินโฟเควสท์ (IQ)](https://www.ryt9.com/s/iq20)

ตลาดหุ้นเอเชียเผชิญการไหลออกของเงินทุนต่างชาติจำนวนมากในเดือนม.ค. ท่ามกลางความกังวลเกี่ยวกับการพุ่งขึ้นของอัตราผลตอบแทนพันธบัตรรัฐบาลสหรัฐ หลังจากที่ธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยนโยบายเร็วและแรงกว่าที่คาดไว้

อย่างไรก็ดี เม็ดเงินจากกองทุนต่างชาติไหลเข้าตลาดหุ้นไทยและอินโดนีเซียในเดือนม.ค. สวนทางภูมิภาค

ทั้งนี้ ข้อมูลจาก Refinitiv ระบุว่า นักลงทุนต่างขาติขายสุทธิหุ้นเอเชียมูลค่า 8.41 พันล้านดอลลาร์ ซึ่งเป็นการไหลออกของกระแสเงินทุนมากที่สุดนับตั้งแต่เดือนก.ค.2564 โดยมีการเทขายในตลาดหุ้นเกาหลีใต้ ไต้หวัน ฟิลิปปินส์ เวียดนาม และอินเดีย ส่งผลให้ดัชนี MSCI Asia Pacific Index ดิ่งลง 4.36% ในเดือนม.ค. ซึ่งเป็นการทรุดตัวลงมากที่สุดในรอบ 6 เดือน

ต่างชาติเทขายสุทธิหุ้นอินเดียมากที่สุดในภูมิภาค คิดเป็นมูลค่า 4.4 พันล้านดอลลาร์ ซึ่งเป็นวงเงินสูงที่สุดนับตั้งแต่เดือนมี.ค.2563 ขณะที่หุ้นอินเดียเริ่มมีราคาแพง ส่งผลให้นักลงทุนเข้าทำกำไรหลังราคาหุ้นพุ่งแรงตั้งแต่ปีที่แล้ว